पाएं अपने शहर की ताज़ा ख़बरें और फ्री ई-पेपरडाउनलोड करें
एरोड्रम थाना क्षेत्र में रहने वाले दो युवकों को पुलिस ने गिरफ्तार किया है। इनसे एक रेमडेसिविर इंजेक्शन बरामद हुआ है। आरोपी इंजेक्शन को महंगे दाम में बेचने की फिराक में थे। टीआई राहुल शर्मा के अनुसार पकड़ाए आरोपी नितिन शर्मा निवासी मनुश्री नगर और तुषार सोनी निवासी कावेरी नगर हैं।
नितिन बीएससी की पढ़ाई कर रहा है, जबकि तुषार की इलाके में ही कपड़े की दुकान है। दोनों के बारे में क्राइम ब्रांच को सूचना मिली थी कि ये महंगे दाम में इंजेक्शन बेच रहे हैं। पूछताछ में बोले कि उन्होंने किसी से 10-12 हजार रुपए में इंजेक्शन खरीदा था। वे इसे महंगे दाम में बेचकर लाभ कमाना चाहते थे। पुलिस जांच कर रही है कि आरोपी सच बोल रहे हैं या झूठ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn